b'\n_START_ARTICLE_\nFrederick S. Brackett\n_START_PARAGRAPH_\nSi Frederick Sumner Brackett (Agosto 1, 1896 \xe2\x80\x93 Enero 28, 1988) ay isang Amerikanong pisiko at ispektroskopista._NEWLINE_Ipinanganak sa Claremont, California, nagtapos siya ng pag-aaral sa Kolehiyo ng Pomona at naghanapbuhay bilang isang obserbador sa Obserbatoryo ng Mount Wilson hanggang sa pagsapit ng 1920. Minatyagan niya ang radyasyong imprared ng Araw. Natanggap ni Bracket ang isang doktorado sa pisika mula sa Pamantasan ng Johns Hopkins noong 1922. Habang gumagamit ng isang tubong pangdiskarga na puno ng hidroheno, natuklasan niya ang seryeng Bracket ng hidroheno, kung saan ang elektron ay tumatalon pataas mula o bumabagsak paibaba papunta sa ikaapat na antas na pundamental, noong 1922. Bago lumipat sa area ng Washington noong 1927, nagturo siya ng pisika sa Pamantasan ng California, Berkeley. Sumali siya sa Fixed Nitrogen Lab ng Kagawaran ng Agrikultura noong 1927 at lumipat sa National Institute of Health (NIH) noong 1936 bilang direktor ng pananaliksik na pangbiyopisika._NEWLINE_Noong Ikalawang Digmaang Pandaigdig, pinangasiwaan niya ang isang programang pampananaliksik na pang-optika sa Hukbong-Katihan. Nataas siya ng ranggo upang maging tenyente koronel at nakatanggap ng Legion of Merit para sa kaniyang gawain. Nagbalik si Brackett sa NIH bilang hepe ng seksiyon ng potobiyolohiya. Nagretiro siya noong 1961._NEWLINE_Ang hukay sa buwan na nakikilala bilang Brackett ay ipinangalan para sa kaniya.'